Frank Joseph Dewane

**Frank Joseph Dewane** (født 9. mars 1950 i Green Bay i Wisconsin i USA) er katolsk biskop av Venice i Florida.

## Liv og virke
### Bakgrunn
Frank Joseph Dewane var det tredje av fire søsken, barn av Ben og Eleanor Dewane, irsk-katolikker som drev en bondegård med melkeproduksjon. Han gikk til Denmark High School, og ble *lineman* for skolens fotballag, han arbeidet i fabrikk om somrene for å betale for college. 

Han studerte ved University of Wisconsin–Oshkosh fra 1968 til 1972, de han fikk bachelorgrad, og ved American University i Washington, D.C. fra 1973 toil1975, der han tok mastergrad i internasjonal administrasjon. Han studerte også ved George Washington University. 

Dewane arbeidet for NBC i Moskva som forhandler for fjernsynsselakapet forut for den planlagte olympiaden der i 1980, og senere for et datterselskap til PepsiCo i New York City.

Han studerte filosofi ved University of Notre Dame i South Bend i Indiana (1983–1984), og ble så sendt til Roma, der han var seminarist ved *[[Pontifical North American College]]* (1984–1988) og studerte teologi ved Det pavelige universitet Gregoriana og kirkerett ved Det pavelige universitet Angelicum.

### Prest
Frank Joseph Dewane ble ordinert til prest 16. juli 1988 for bispedømmet Green Bay. Han var så kapellan i Ss. Peter and Paul Parish i Green Bay til 1991, og arbeidet samtidig for bispedømmets tribunal.

I 1991 ble han utnevnt av Vatikanet til del av dets permanente observatørdelegasjon ved De Forente Nasjoner i New York City. Dewane ble del av Den romerske kurie i 1995 og tilknyttet Det pavelige råd Cor Unum. Fra 2001 til 2006 var han undsersekretær for Det pavelige råd Justitia et Pax. Han ble da hyppig sendt som pavelig diplomat til internasjonale konferanser og andre evenementer. I tillegg til engelsk kan han italiensk, russisk, fransk og spansk.

Blant de større konferanser han var med på i Pavestolens delegasjon kan nevnes Rio de Janeiro-konferansen (miljø og utvikling) i 1992, konferansen om befolkning og utvikling i Kairo i 1994, konferansen om kvinner og utvikling i Beijing i 1995, på verdenstoppmøtet for sosial utvikling i København 1995, Istanbul *Human Settlements Conference* 1996 (Habitat II), Roma Diplomatic Conference 1999 som etablerte Den internasjonale straffedomstolen, *Durban [[Verdenskonferansen mot rasisme|World Conference Against Racism, Racial Discrimination, Xenophobia and Related Intolerance]]* 2001, *Monterrey Development Financing Conference* i 2002, Kyoto-forumet III i 2003, og WTOs femte ministermøte i Cancún i 2003.

### Biskop av Venice (Florida)
Den 25. april 2006 utnevnte pave Benedikt XVI ham til koadjutor-biskop av Venice. Biskopen av Venice, John Joseph Nevins, bispeviet ham 25. juli samme år; Medkonsekratorer var erkebiskopen av Miami, John Favalora, og erkebiskopen av Dublin, Diarmuid Martin. Frank Joseph Dewane ble ordinarie biskop av Venice 19. januar 2007, da biskop John Joseph Nevins ble bevilget aldersbetinget fratreden. Bispedømmet hadde da 250.000 katolikker.

Han er blitt oppfattes som moderat i sine synspunkter, ved å være teologisk konservativ og samtidig økonomisk og sosialt progressiv. Kort etter sin utnevnelse til koadjutor-biskop markerte han seg imidlertid ved å erklære at kommunion (nattverd) ikke skulle tilbakeholdes fra katolske politikere som var motstandere av visse av kirkens *public policy*-standpunkter.

Under presidentvalgåret 2008 uttalte biskop Dewane: *«Hver persons rett til liv og verdighet ... er fundamental for ethvert samfunns helse, og dette må man særlig ta med i vurderingen av en kandidat når man skal stemme. Tross alt er det moralske valg vi fatter når vi stemmer ... Som katolikker er vi kalt til å respektere og beskytte alles rettigheter, og fremfor alt det ufødte barn, den svakeste og mest sårbare blant oss. Samtidig må familien, samfunnets grunnleggende enhet, sikres, fremmes og beskyttes basert på det monogame ekteskap mellom en mann og en kvinne».*

Også som biskop har han også deltatt på flere konferanser i internasjonalt nivå. Innen Den amerikanske katolske bispekonferanse er han president for komiteen for integral menneskelig utvikling, konsulent for ad hoc-komiteen om rasisme og kasserer i styret for *Pontifical North American College* i Roma. Han er medlem av administrasjonsrådet for *Holy Land Foundation* og av styret for Ave Maria University, som ligger i bispedømmet Venice.

## Episkopalgenealogi
Hans episkopalgenealogi er:
* Kardinal Scipione Rebiba (1504–1577) 
* Kardinal Giulio Antonio Santori (1532–1602) * bispeviet 1566
* Kardinal Girolamo Bernerio (1540–1611) *1586
* Erkebiskop Galeazzo Sanvitale (1566–1622) *1604
* Kardinal Ludovico Ludovisi  (1595–1632) *1621
* Kardinal Luigi Caetani (1595–1642) *1622
* Kardinal Ulderico Carpegna (1595–1679) *1630
* Kardinal Paluzzo Paluzzi Altieri degli Albertoni (1623–1698) *1666
* Pave Benedikt XIII (1649–1730) *1675
* Pave Benedikt XIV (1675–1758) *1724
* Pave Klemens XIII (1693–1769) *1743
* Kardinal Alessandro Mattei (1744–1820) *1767
* Kardinal Pietro Francesco Galleffi (1770–1837) *1819
* Kardinal Giacomo Filippo Fransoni (1775–1856) *1822
* Kardinal Carlo Sacconi (1808–1889) *1851
* Kardinal Edward Henry Howard of Norfolk (1829–1892) *1872
* Kardinal Mariano Rampolla del Tindaro (1843–1913) *1882
* Kardinal Rafael Merry del Val y Zulueta (1865–1930) *1900
* Kardinal Tommaso Pio Boggiani (1863-1942) *1912
* Erkebiskop John Timothy McNicholas, O.P.  (1877-1950) *1918
* Erkebiskop Karl Joseph Alter (1885-1977) *1931
* Erkebiskop Edward Anthony McCarthy (1918-2005) *1965
* Biskop John Joseph Nevins (1932-2014) *1979
* Biskop *Frank Joseph Dewane* (1950-) *2006

## Referanser